Hunting High and Low

***Hunting High and Low*** er debutalbumet til det norske bandet a-ha, utgitt 1. juni 1985 av Warner Bros. Records. Albumet var en stor kommersiell suksess og solgte mer enn ti millioner eksemplarer verden over. Albumet nådde plass nummer 15 på den amerikanske ''Billboard'' 200-listen. I Norge kom albumet inn på VG-lista i uke 25 1985. Der ble det liggende i 33 uker med #1 som beste plassering. *Hunting High and Low* nådde høye listeplasseringer ellers i verden også. Albumet ble spilt inn i Eel Pie Studios i Twickenham og ble produsert av Tony Mansfield, John Ratcliff og Alan Tarney.

I alt ble det sluppet fem singler fra albumet, men alle ble ikke sluppet internasjonalt: «Take On Me», «Love is Reason», «The Sun Always Shines on T.V.», «Train of Thought» og «Hunting High and Low». Gruppen ble nominert til Best New Artist under Grammy-utdelingen i 1986, noe som gjør a-ha til det første norske bandet eller artisten nominert til en Grammy.

Som en del av gjenutgivelsen av dette og bandets andre album i 2010, ble *Hunting High and Low* remastret og utvidet med en ekstra disk med bonusspor. En 30-årsjubileumsutgave ble sluppet i 2015. Dette var en samleboks med ytterligere to disker med bonusmateriale og en DVD.

Sporet «Hunting High and Low» ble kategorisert som «upassende» av BBC under gulfkrigen i 1990.

## Historie
«Take on Me» var den første singelen sluppet av bandet. En tidlig versjon ble spilt inn og utgitt sent i 1984 sammen med en musikkvideo. Denne nådde tredjeplass på VG-lista, men klarte ikke å slå gjennom i Storbritannia. Bandet gikk i studio på nytt for å spille inn sangen på nytt i forbindelse med *Hunting High and Low*, men denne versjonen av sangen slo heller ikke gjennom i Storbritannia da den ble sluppet tidlig 1985. Før det var klart for lansering av singelen i USA, ble det produsert en ny musikkvideo til låta, som ble regissert av Steve Barron. Barron hadde tidligere laget hitvideoer for Toto, Thomas Dolby, Culture Club og Michael Jackson, men a-ha-videoen skilte seg ut fra hans tidligere arbeid. Dette var en plotdrevet video som blandet sammen realfilm og animasjonsstilen rotoscoping, lik stilen til ekteparet Michael Patterson og Candace Reckinger. Videoen ble inspirert av Pattersons animaterte film *Commuter* og filmen *[[Altered States]]*. Den innovative videoen til «Take On Me» ble først kringkastet på en lokal musikkvideokanal i Boston som het V-66 før den kort etter fikk mye spilletid på MTV.

Singelen debuterte på *[[Billboard]]* 13. juli 1985 og var på vei inn på topp 20 da den fikk internasjonal utgivelse, blant annet utgivelse nummer to i Norge og et tredje forsøk på det britiske markedet. Den nådde førsteplassen på ''Billboard'' Hot 100 i USA, hvor den tilbragte 27 uker på lista og ble den tiende mestselgende singelen for 1985, og denne gangen nådde singelen andreplassen i Storbritannia og førsteplassen i Norge. Totalt nådde låta førsteplass i 36 land og ble en av verdens bestselgende singler gjennom tidene, med nesten ni millioner kopier solgt.

Den andre singelen som ble sluppet i mesteparten av verden, var «The Sun Always Shines on TV» («Love is Reason» hadde ikke nådd norske topp 40 tidligere på året), og bandet fulgte opp suksessen med sin forrige musikkvideo med en ny kritikerrost video til «The Sun Always Shines on TV». Denne begynner som en slags fortsettelse av den forrige videoen, hvor Harket bryter vekk fra sin lykkelige slutt for å opptre sammen med resten av bandet blant utstillingsdukker i en landligliggende kirke. Dette var Saint Albans i Teddington, som senere har blitt et kunstgalleri. «The Sun Always Shines on T.V.» gjorde det bedre enn «Take on Me» i Storbritannia, hvor den nådde førsteplassen og ble værende der i to uker i januar 1986. Den var en topp 10-hit nesten overalt hvor den ble sluppet, men ikke i USA, hvor den nådde 20. plass, og den er per dags dato bandets siste store hit der. Singelen solgte fem millioner kopier verden over. Låta ble remikset til en danceversjon, som ble en topp fem-hit på U.S. Dance-listen, og B-siden var en remiks av den ellers uutgitte «Driftwood». Bandet slapp en liveversjon av «The Sun Always Shines on T.V.» som single i 2003. Denne versjonen var også på *[[How Can I Sleep with Your Voice in My Head]]*.

«Train of Thought» fikk en begrenset utgivelse og ble den tredje singelen i Europa. Den ble ikke utgitt 7" i USA, men fikk radiotid og et sett med remikser som nådde inn på dance-listene. Waaktaar baserte teksten på denne låta på forfattere og poeter innenfor eksistensialismen, blant annet Gunvor Hofmo, Knut Hamsun og Fyodor Dostoevsky, hans favoritter på den tiden. Dette ble a-has tredje singel på rad som nådde topp ti-single i Storbritannia og Irland, hvor den nådde åttende- og femteplass respektivt. Den gjorde det også bra i Tyskland og Sverige. 500,000 koper ble solgt verden over.

Den siste singelen fra albumet var «Hunting High and Low», som ble utgitt juni 1986. Singelen hadde sine høyeste listeplasseringer i Frankrike, hvor den nådde fjerdeplass, og Storbritannia, hvor den nådde femteplassen. Singelen ble utgitt i USA, men havnet ikke på Billboard Hot 100. En forlenget versjon ble gitt ut på 12" vinyl, men hadde ingen suksess på dance-listene.

Albumfotografiet ble tatt av Just Loomis og ble nominert til en Grammy for "Album Cover of the Year" i 1986.

## Mottagelse
*Hunting High and Low* var *a*-has gjennombruddsalbum. Da det ble utgitt i 1985 nådde *Hunting High and Low* nummer 15 på *[[Billboard]]*s Top 200 album-liste. *Hunting High and Low* holdt rekorden for det høyestliggende albumet av en norsk artist frem til *Do It Again* med Röyksopp og den svenske sangerinnen Robyn, som nådde nummer 14. Albumet ga a -ha internasjonal anerkjennelse. *Hunting High and Low* fikk 3 x platina i Storbritannia og platina i USA og Tyskland, samt gull i Brasil og Nederland. Albumet ble nummer 11 på den europeiske topp 100 album-listen.

Albumet har solgt rundt 1,8 millioner kopier i USA. Det fikk andreplass på listene i Storbritannia, hvor det også gikk inn igjen som nummer 83 i 2015. Det ble førsteplass i Norge. *Hunting High and Low* har solgt mer enn ti millioner kopier verden over og inneholder to nummer 1-hits. Musikkvideoen til «Take on Me» ble nominert til åtte *[[MTV Video Music Awards]]* i 1986, og under seremonien 5. september 1986 vant den seks priser, blant andre *Best New Artist* og *Viewer's Choice*. «The Sun Always Shines on T.V.» ble nominert til ytterligere tre priser, og vant to av disse. Dermed vant a-ha tilsammen åtte priser. Selv om antall kategorier nesten har doblet seg, er det kun én artist per dags dato som har vunnet like mange *MTV Awards* på ett enkelt år. Peter Gabriel vant ni følgende år for «Sledgehammer» og «Big Time», to videoer som fulgte i a-has spor med banebrytende bruk av animert musikkvideo.

Tim DiGravina hos *[[AllMusic]] Guide* anmeldte albumet som «et enhetlig album med smarte temposkift, og mislykkes sjelden i å glede eller tilfredsstille lytterens behov for en runde med *synth pop*. Man kan ikke slippe følelsen av at *Hunting High and Low* er et produkt av 1980-tallet, men med høydepunkter som «Take On Me» og «The Sun Always Shines on TV», og ingen lavmål i sikte, er a-has debut en godbit verd å nyte».

I 2002 ble «Take On Me» rangert som nummer åtte på *VH1's 100 Greatest One Hit Wonders* selv om denne utdelingen er delvis misvisende, og gjenspeiler A-has manglende *mainstream*-suksess i USA, var gruppen langt fra et *one-hit wonder* andre steder i verden og karrieremessig. I 2006 ble «Take On Me» rangert som nummer 24 på *[[VH1]]'s Greatest Songs of the 1980s*.

## Hunting High and Low-turné
I juni 1986, startet a-ha på en verdensturné som varte frem til februar 1987. Bandet hadde aldri spilt en eneste konsert sammen da «Take On Me» nådde førsteplassen i USA, men likevel ble det en turné gjennom 16 land og 113 byer samt utallige intervjuer og TV-opptredener.

## Remaster
6. juli 2010 ble *Hunting High and Low* og bandets andre plate *[[Scoundrel Days]]* sluppet som deluxeutgaver av Rhino Records. Disse utgavene hadde en ekstra disk med bonusspor, og begge album debuterte i topp 40 på *Billboard* Top Internet Sales Chart; *Hunting High and Low* på 34.-plass. Andre plasseringer for denne utgaven var nummer 39 i Tyskland, 32 i Norge, 27 i Ungarn og #165 i Storbritannia.

18. september 2015 ble det sluppet en 30-årsjubileums superdeluxeboks av *Hunting High and Low*. Denne utgaven har fire disker og en DVD med musikkvideoene samt en 60-siders innbundet bok med usette bilder av bandet og liner notes av Kieron Tyler.
## Sporliste
All tekst skrevet av Pål Waaktaar; all musikk av Waaktaar unntatt hvor annet står.

#«Take on Me» – 3:48 (Waaktaar/Furuholmen/Harket)
#«Train of Thought» – 4:14
#«Hunting High and Low» – 3:45
#«The Blue Sky» – 2:36
#«Living a Boy's Adventure Tale» – 5:00 (Waaktaar/Harket)
#«The Sun Always Shines on T.V.» – 5:08
#«And You Tell Me» – 1:51
#«Love is Reason» – 3:04 (Waaktaar/Furuholmen)
#«I Dream Myself Alive» – 3:06 (Waaktaar/Furuholmen)
#«Here I Stand and Face the Rain» – 4:30

### Deluxeutgave fra 2010
;Disk 1 (originalt album med bonusspor)
#«Take on Me» – 3:48 (Waaktaar/Furuholmen/Harket)
#«Train of Thought» – 4:14
#«Hunting High and Low» – 3:45
#«The Blue Sky» – 2:36
#«Living a Boy's Adventure Tale» – 5:00 (Waaktaar/Harket)
#«The Sun Always Shines on T.V.» – 5:08
#«And You Tell Me» – 1:51
#«Love is Reason» – 3:04 (Waaktaar/Furuholmen)
#«I Dream Myself Alive» – 3:06 (Waaktaar/Furuholmen)
#«Here I Stand and Face the Rain» – 4:30
#«Take On Me» (Originalversjon utgitt på 7" i 1984)
#«The Sun Always Shines on T.V.» (Forlenget miks)
#«Train of Thought» (U.S. miks)
#«Hunting High and Low» (Forlenget remiks)

;Disk 2
#«Take On Me» (Demo)
#«Train of Thought» (Demo)
#«Hunting High and Low» (Demo)
#«The Blue Sky» (Demo)
#«Living a Boy's Adventure Tale» (Tidlig versjon)
#«The Sun Always Shines on T.V.» (Demo)
#«And You Tell Me» (Demo)
#«Love Is Reason» (Demo)
#«I Dream Myself Alive» (Demo)
#«Here I Stand and Face the Rain» (Demo)
#«Stop! And Make Your Mind Up»
#«Driftwood»
#«Dot the I»
#«The Love Goodbye»
#«Nothing to It»
#«Go to Sleep»
#«Monday Mourning»
#«All the Planes That Come In on the Quiet»
#«Never Never»
#«What's That You're Doing to Yourself»
#«You Have Grown Thoughtful Again»
#«Lesson One» («Take On Me»-demo fra høsten 1982)
#«Presenting Lily Mars»

Det er også fire bonusspor som kun er tilgjengelig for nedlastning, tilgjengelig i de fleste land:
#«The Sun Always Shines on T.V.» (Forlenget versjon)
#«Take On Me» (Instrumentalmiks)
#«Hunting High and Low» (Demo, langsommere versjon)
#«Take On Me» (12"-miks fra 1984)

### 30 årsjubileumsboks fra 2015

;Disk 1 (originalt album)
#«Take on Me» – 3:48 (Waaktaar/Furuholmen/Harket)
#«Train of Thought» – 4:14
#«Hunting High and Low» – 3:45
#«The Blue Sky» – 2:36
#«Living a Boy's Adventure Tale» – 5:00 (Waaktaar/Harket)
#«The Sun Always Shines on T.V.» – 5:08
#«And You Tell Me» – 1:51
#«Love is Reason» – 3:04 (Waaktaar/Furuholmen)
#«I Dream Myself Alive» – 3:06 (Waaktaar/Furuholmen)
#«Here I Stand and Face the Rain» – 4:30

;Disk 2
#«Lesson One» («Take On Me»-demo fra høsten 1982)
#«Presenting Lily Mars» (Nærsnes-demo)
#«Så blåser det på jorden» (Nærsnes-demo)
#«The Sphinx» (Nærsnes-demo)
#«Living A Boy’s Adventure Tale» (Nærsnes-demo)
#«Dot The I»
#«The Love Goodbye»
#«Nothing To It»
#«Go To Sleep»
#«Train Of Thought» (Demo)
#«Monday Mourning»
#«All The Planes That Come In On The Quiet»
#«The Blue Sky» (Demo)
#«You Have Grown Thoughtful Again»
#«What's That You’re Doing To Yourself In The Pouring Rain»
#«Take On Me» (Demo)
#«Hunting High And Low» (Demo)
#«I Dream Myself Alive» (Demo)
#«And You Tell Me» (Demo)
#«Here I Stand And Face The Rain» (Demo)
#«Love Is Reason» (Demo)
#«The Blue Sky» (Demo nummer to)
#«Never Never»
#«The Sun Always Shines On T.V.» (Demo)
#«Presenting Lily Mars» (Rendezvous-demo)

;Disk 3
#«Take On Me» (Originalversjon utgitt på 7" i 1984)
#«Take On Me» (12"-miks fra 1984)
#«Stop! And Make Your Mind Up»
#«Take On Me» (12"-miks fra 1985)
#«Take On Me» (Instrumentalmiks)
#«The Sun Always Shines On T.V.» (7"-miks)
#«The Sun Always Shines On T.V.» (Forlenget versjon)
#«Driftwood»
#«The Sun Always Shines On T.V.» (Forlenget versjon)
#«The Sun Always Shines On T.V.» (Instrumental)
#«Train Of Thought» (7"-remiks)
#«Train Of Thought» (U.S.-remiks)
#«Train Of Thought» (Dubmiks)
#«Hunting High And Low» (7"-remiks)
#«Hunting High And Low» (Forlenget remiks)

;Disk 4
#«Take On Me» (Videoversjon)
#«Train Of Thought» (Tidlig miks)
#«Hunting High And Low» (Tidlig miks)
#«The Blue Sky» (Alternativ lengre miks)
#«Living A Boy’s Adventure Tale» (Tidlig miks)
#«The Sun Always Shines On T.V.» (Alternativ tidlig miks)
#«And You Tell Me» (Tidlig miks)
#«Love Is Reason» (Tidlig miks)
#«Dream Myself Alive» (Tidlig «NYC»-miks)
#«Here I Stand And Face The Rain» (Tidlig miks)

;Disk 5 (DVD)
#«Take On Me» (Versjon fra 1985)
#«The Sun Always Shines On T.V.»
#«Train Of Thought»
#«Hunting High And Low»
#«Take On Me» (Versjon fra 1984)
#«Take On Me» (Alternativ kutt fra 1985)

## Personell
### Musikere
* Morten Harket – Hoved- og bakgrunnsvokal
* Magne Furuholmen – Keyboard, bass- og trommeprogrammering, bakgrunnsvokal
* Pål Waaktaar – Gitarer, bakgrunnsvokal
* Claire Jarvis – Obo på spor 5
* John Ratcliff - Keyboard og bakgrunnsvokal på spor 8
### Produksjon
* Bobby Hata – Mastering
* John Ratcliff – Produksjon og remiksing
* Alan Tarney – Produksjon på spor 1 og 6
* Tony Mansfield – Produksjon på spor 2–5, 7, 9, 10)
* Jeffrey Kent Ayeroff – Art director, design
* Neill King – Lydtekniker
* Jeri McManus – Art director, omslagsdesign, design
* Bob Ludwig – Mastering
* Just Loomis – Fotografi
* Larry Williams - Fotograf

## Listeplasseringer

### Ukentlige lister

### Årslister

## Salgstrofeer

## Referanser


## Eksterne lenker
*